
Nr. 368/01.10.2026
ANUNȚ
privind organizarea concursului pentru ocuparea postului contractual vacant de BUCĂTAR
Colegiul Silvic „Theodor Pietraru” Brănești, cu sediul în comuna Brănești, str. Slt. Petre Ionel nr. 4, județul Ilfov, organizează, în conformitate cu prevederile H.G. nr. 1.336/2022, cu modificările și completările ulterioare, concurs pentru ocuparea următorului post contractual vacant:
BUCĂTAR – 1 POST
· categoria de personal: personal administrativ;
· compartiment: Cantină școlară;
· număr posturi: 1;
· durata contractului individual de muncă: perioadă nedeterminată;
· durata timpului de muncă: 8 ore/zi, 40 ore/săptămână;
· nivelul studiilor: studii generale;
· locul de muncă: Colegiul Silvic „Theodor Pietraru” Brănești.

I. CONDIȚII GENERALE DE PARTICIPARE
Poate ocupa postul persoana care îndeplinește condițiile prevăzute la art. 15 din H.G. nr. 1.336/2022, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime și celelalte condiții specifice potrivit cerințelor postului;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face persoana candidată incompatibilă cu exercitarea funcției contractuale, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii și față de aceasta nu s-a luat măsura de siguranță a interzicerii ocupării unei funcții sau exercitării unei profesii;
h) îndeplinește condițiile referitoare la integritatea comportamentală prevăzute de legislația aplicabilă pentru posturile din cadrul sistemului de învățământ.

II. CONDIȚII SPECIFICE
Pentru ocuparea postului de bucătar, candidații trebuie să îndeplinească următoarele condiții:
· studii generale;
· calificare profesională în meseria de bucătar, dovedită prin certificat de calificare profesională, diplomă sau alt document recunoscut potrivit legii;
· cunoștințe privind prepararea și servirea hranei;
· cunoștințe privind normele de igienă aplicabile preparării, manipulării, depozitării și păstrării produselor alimentare;
· cunoștințe privind utilizarea în condiții de siguranță a utilajelor, echipamentelor și ustensilelor specifice activității de bucătărie;
· capacitate de organizare și de lucru în echipă;
· stare de sănătate corespunzătoare desfășurării activității în sectorul alimentar;
· vechime în specialitate: 5 ani.

III. DOSARUL DE CONCURS
Dosarul de concurs va cuprinde:
a) formular de înscriere la concurs, conform modelului prevăzut în anexa nr. 2 la H.G. nr. 1.336/2022;
b) copia actului de identitate sau orice alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea numelui, după caz;
d) copiile documentelor care atestă nivelul studiilor și calificarea profesională solicitată pentru ocuparea postului;
e) copia carnetului de muncă și/sau adeverințe eliberate de angajatori pentru perioadele lucrate, după caz;
f) certificat de cazier judiciar sau, după caz, extras de pe cazierul judiciar;
g) adeverință medicală care să ateste starea de sănătate corespunzătoare postului, eliberată de medicul de familie sau de unitățile sanitare abilitate cu cel mult 6 luni anterior derulării concursului;
h) certificat de integritate comportamentală, în condițiile Legii nr. 118/2019, cu modificările ulterioare;
i) curriculum vitae, model comun european.
Copiile documentelor se prezintă însoțite de documentele originale, în vederea verificării conformității cu originalul, în condițiile H.G. nr. 1.336/2022.

IV. PROBELE CONCURSULUI
Concursul se desfășoară în următoarele etape:
1. selecția dosarelor de concurs – etapă eliminatorie;
2. proba scrisă;
3. proba practică;
4. interviul.
Candidații pot participa la etapa următoare numai după promovarea etapei anterioare, în condițiile H.G. nr. 1.336/2022.


V. CALENDARUL CONCURSULUI
	Etapa
	Data

	Publicarea anunțului
	05.10.2026

	Depunerea dosarelor
	05.10–19.10.2026, până la ora 16:00

	Selecția dosarelor
	20–21.10.2026

	Afișarea rezultatului selecției
	21.10.2026, ora 16:00

	Contestații selecție
	până la 22.10.2026, ora 16:00

	Soluționarea contestațiilor
	23.10.2026

	Proba scrisă
	27.10.2026, ora 09:00

	Afișare rezultat probă scrisă
	27.10.2026, ora 15:00

	Contestații probă scrisă
	până la 28.10.2026, ora 15:00

	Soluționarea contestațiilor
	29.10.2026

	Proba practică
	30.10.2026, ora 09:00

	Afișare rezultat probă practică
	30.10.2026, ora 15:00

	Contestații probă practică
	până la 02.11.2026, ora 15:00

	Soluționarea contestațiilor
	03.11.2026

	Interviul
	04.11.2026, ora 09:00

	Afișare rezultat interviu
	04.11.2026, ora 14:00

	Contestații interviu
	până la 05.11.2026, ora 14:00

	Soluționarea contestațiilor
	06.11.2026

	Rezultatul final
	09.11.2026


Probele se vor desfășura la sediul Colegiului Silvic „Theodor Pietraru” Brănești.

VI. BIBLIOGRAFIE
1. Legea nr. 319/2006 a securității și sănătății în muncă, cu modificările și completările ulterioare.
2. H.G. nr. 1.425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006, cu modificările și completările ulterioare.
3. Ordinul ministrului sănătății nr. 976/1998 pentru aprobarea Normelor de igienă privind producția, prelucrarea, depozitarea, păstrarea, transportul și desfacerea alimentelor, cu modificările și completările ulterioare.
4. H.G. nr. 924/2005 privind aprobarea regulilor generale pentru igiena produselor alimentare.
5. Legea nr. 307/2006 privind apărarea împotriva incendiilor, republicată, cu modificările și completările ulterioare.
6. Regulamentul-cadru de organizare și funcționare a unităților de învățământ preuniversitar (ROFUIP), aprobat prin Ordinul ministrului educației nr. 5.726/2024, cu modificările și completările ulterioare.
7. Legea nr. 272/2004 privind protecția și promovarea drepturilor copilului, republicată, cu modificările și completările ulterioare.
8. Legea nr. 53/2003 – Codul muncii, republicată, cu modificările și completările ulterioare.


VII. TEMATICĂ
1. Securitatea și sănătatea în muncă
· obligațiile angajatorului și ale lucrătorilor privind securitatea și sănătatea în muncă;
· obligațiile lucrătorilor la locul de muncă;
· instruirea în domeniul securității și sănătății în muncă;
· utilizarea corectă și în condiții de siguranță a echipamentelor, aparatelor, utilajelor și ustensilelor de bucătărie;
· prevenirea accidentelor de muncă și conduita în cazul producerii unui eveniment;
· utilizarea echipamentului individual de protecție.
2. Norme de igienă privind produsele alimentare
· reguli de igienă în unitățile de alimentație;
· igiena individuală a personalului care manipulează și prepară alimente;
· curățarea și igienizarea spațiilor, suprafețelor de lucru, utilajelor, vaselor și ustensilelor;
· recepția și manipularea materiilor prime și a produselor alimentare;
· depozitarea și păstrarea produselor alimentare;
· respectarea condițiilor de temperatură;
· pregătirea și prepararea alimentelor în condiții igienico-sanitare;
· prevenirea contaminării alimentelor și a contaminării încrucișate;
· păstrarea și servirea preparatelor culinare;
· colectarea și evacuarea deșeurilor rezultate din activitatea de bucătărie;
· prevenirea îmbolnăvirilor prin consumul de alimente necorespunzătoare.
3. Reguli generale privind igiena produselor alimentare
· cerințe generale de igienă aplicabile spațiilor în care sunt preparate și manipulate alimente;
· condiții privind echipamentele și ustensilele care intră în contact cu produsele alimentare;
· igiena personalului;
· protejarea alimentelor împotriva contaminării;
· păstrarea și controlul temperaturii produselor alimentare;
· curățenia și dezinfecția în spațiile destinate preparării hranei.
4. Apărarea împotriva incendiilor
· obligațiile salariaților privind apărarea împotriva incendiilor;
· respectarea măsurilor de prevenire a incendiilor la locul de muncă;
· utilizarea în siguranță a aparatelor și echipamentelor din bucătărie;
· comportamentul salariatului în cazul izbucnirii unui incendiu;
· respectarea căilor de evacuare și a instrucțiunilor interne privind situațiile de urgență.
5. Organizarea și funcționarea unității de învățământ
· respectarea regulamentelor și procedurilor aplicabile personalului administrativ;
· obligațiile personalului din unitatea de învățământ;
· relațiile de serviciu și respectarea atribuțiilor stabilite la nivelul unității;
· respectarea programului de lucru, disciplinei și circuitelor funcționale stabilite în unitate.
6. Protecția și promovarea drepturilor copilului
· respectarea și garantarea drepturilor copilului;
· principiul interesului superior al copilului;
· respectarea demnității copilului;
· protecția copilului împotriva abuzului, neglijării și a oricărei forme de violență;
· conduita personalului unității de învățământ în relația cu elevii.
7. Disciplina muncii – drepturile și obligațiile salariatului
· drepturile și obligațiile salariatului;
· disciplina muncii;
· respectarea regulamentului intern;
· răspunderea disciplinară;
· obligațiile salariatului privind îndeplinirea atribuțiilor de serviciu.

VIII. INFORMAȚII SUPLIMENTARE
Dosarele de concurs se depun la sediul Colegiului Silvic „Theodor Pietraru” Brănești, str. Slt. Petre Ionel nr. 4, județul Ilfov, în perioada prevăzută în calendar.
Relații suplimentare se pot obține la:
Telefon: 021 350 1270
E-mail: contact@silvicbranesti.ro

Anunțul, bibliografia, tematica, calendarul și rezultatele concursului se afișează la sediul și pe pagina de internet a Colegiului Silvic „Theodor Pietraru” Brănești, potrivit prevederilor legale.

DIRECTOR,
Prof. CERGAN DANIEL-MARIUS

image1.jpeg




